Ryno & Carien se helder troue - Mooi Troues
As dit kom by kreatiwiteit vir die toneel waar die ou die meisie vra om te trou kry Ryno ‘n baie goeie telling, lees gerus onder hoe Ryno vir Carien gevra het om sy Mevrou te word.
Ons baie Mooi Troues hou baie van die helder kleure en ontspanne gevoel van die troue. Ryno en Carien bewys dat jy helder kleure in trou dekor kan inbring wat plof en dit nogsteeds baie mooi kan laat lyk. Volg die paartjie se raad en wys ons jul kleure.
Ons het mekaar deur gemeenskaplike vriende ontmoet. Vir die eerste 6 maande was ons net vriende. Dit was eers op ‘n heerlike pad-reis vakansie saam met ‘n groep vriende waar ons al meer mekaar se geselskap begin geniet het. Terug by die huis het ons op ons eerste afspraak gegaan en die res is geskiedenis.
Ek was ‘n onderwyseres in die Wes-kus dorpie Lutzville. Ryno het in die geheim met my skoolhoof gereël dat hy al die pad van die Kaap wil kom om my voor my matrieks te vra om te trou. Onbewus van al die opwinding stap ek na tweede pouse in my klas in – dolleeg! Een na die ander begin my matrieks instap en elkeen gee vir my ‘n bloedrooi roos. Daar staan ek met 40 rooi rose en Ryno kom heel rustig daar ingestap. Net daar voor die hele klas gaan hy toe op sy knie en vra my om te trou.
Amper vier jaar lank, waarvan drie jaar langafstand was.
Advies wat julle aan ander paartjies kan gee.
Beplan en reël als voor die tyd klaar. Dit maak die laaste dae voor jou troue baie lekker om te weet daar is niks wat nog beplan moet word nie. Kry beslis die regte diensverskaffers, dit maak jou lewe soveel makliker. Moenie iemand anders se troue probeer nadoen nie. Besluit op goed wat eie is aan julle twee as ‘n paartjie. Julle is tog uniek, so maak seker julle troue is ook.
Fotograaf: Desi Kotze photography
Venue: Golden Riviera Robertson
Spyseniering: Bourbon Street Robertson
Skryfbehoeftes: Redvelvet Designs – Uitnodigings, tafelnommers, trouprogramme
Grimering: Dawn Esterhuizen Britz
Hare: Wedding Hair by Larize
Juwele: Alle juwele het behoort aan my oorlede ouma
Blomme: Alle blomme deur my skoonma Alda Burger.
Kuier by Kagga Kamma
Romantiese Wegbreek na Gondwana Wildreservaat
VORIGE ARTIKELInteressante wenke vir die bruid
VOLGENDE ARTIKELBoergondiëse Bloeisel Uitnodigings